תוכנית עסקית (ההיגיון העסקי של הפרוייקט) – 15.2.2023

שם הפרוייקט: אתר/אפליקצייה לפרסום ומכירת סיפורי דרך של טיולים ברחבי העולם.

מגישים: עדי בן אבו, ולנטין (וליק) אולייניק, מתן שקד.

* מי הלקוח?
  + מטיילים ישראליים ברחבי העולם שמבקשים לצאת לטיולים חצי-מאורגנים. כלומר, מטיילים היוצאים לטיולים שהם בהדרכה עצמית (עצמאית) תוך היעזרות במדריך טיולים דיגיטלי שהוכן עבורם מראש וחסך להם זמן, כסף, טרחה וברבורים בחו"ל, ושנותן להם מידע רב גם על פינות נסתרות ושוות שלא מצויות במסלול הטיול "המסורתי".
  + בלוגרים של טיולים שרוצים להעלות ולהפיץ את סיפורי הדרך שלהם תמורת תשלום. ככל שירכשו דרך האתר יותר מדריכי טיולים שהם יצרו – כך הם יזכו לעמלה גבוהה יותר.
  + חברות תעופה/תיירות/מלונות/רכב שמבקשות לפרסם פרסומות רלוונטיות באתר במיקוד למטיילים המבקשים לטייל במקום מסוים. הבסיס העסקי בינינו לבינם יהיה במתכונת של תשלום על בסיס מספר צפיות + שיווק שותפים. יהיה איזור ייעודי באתר לפרסום ושיווק שותפים של החברות הרלוונטיות שנוגעות ליעד הספציפי (על בסיס הזנת קופון הנחה ללקוח שיעניק עמלה לאתר. כך יהיה מצב של WIN-WIN-WIN: הלקוח מרוויח הנחה: חברת התיירות מרוויחה לקוח: האתר מרוויח עמלה. העדיפות הגדולה תינתן לחברות מקומיות שבסיסן בחו"ל.
* מי/מה המוצר?
  + מדריך טיולים דיגיטלי שהוכן עבור המטיילים מראש שחוסך להם זמן, כסף, טרחה וברבורים בחו"ל, ושנותן להם מידע רב גם על פינות נסתרות ושוות שלא מצויות במסלול הטיול "המסורתי". המדריך יכול להכיל קבצים להורדה מראש (למקרה שהמטיילים נמצאים באיזור ללא גישה לאינטרנט) או גישה לקבצים מתוך ענן. הקבצים שיועלו לאתר יהיו קבצים כגון: מסמכים, תמונות וסרטונים.
  + אפשרות לרכוש טיולים, אטרקציות, לינה במלונות, השכרת רכב ועוד באיזור מיוחד לכך באתר.
  + מדריכי הטיולים הדיגיטליים יהיו בעלי שפה עיצובית זהה שמנגישה אותם. על המדריכים יהיו רשומים שמות הבלוגרים שיצרו אותם וכן שם האתר שלקח חסות על הפצתם. השפה העיצובית של מדריכי הטיולים הזו תהיה מכוונת על ידי האתר, ומה שיבחין בין מדריך לבין מדריך הוא התוכן בלבד (שיכול לכלול טקסטים, תמונות וסרטונים שונים גם ליעדים זהים).
  + מדריכי טיולים יועלו לאתר רק בהתאם לאישור מנהל האתר ולאחר שנבדק שהם עמדו בסטנדרט מקצועי מסוים.
    - יהיו קטגוריות שונות שיכוונו את הבלוגרים בכתיבתם כדי לשמור על שפה לוגית זהה.
    - קטגוריות החובה שיהיו חייבות לקבל התייחסות במדריך שבונה הבלוגר דרך האתר (זה בתפריט הניהול של הבלוגר):
      * מיקומי טיסות
      * מפות ניווט וכתובות
      * מקומות לינה
      * יעדי חובה בעיני הבלוגר (יעדים מרכזיים)
      * יעדי רשות בעיני הבלוגר (יעדים שוליים)
      * תיאור הטיול בחלוקה לפי ימים
      * משך הטיול
      * עונות שנה וזמני טיול מומלצים יותר ופחות
      * מקומות אוכל / מסעדות
      * אטרקציות
      * חוויה אישית
      * התייחסות לשאלה האם הבלוגר חווה את התוכן שעליו כתב ממקור ראשון או לא.
      * תמונות וסרטונים (כולל הפניות ליוטיוב) – רשות.
      * זמן עדכניות המדריך (מה הוא הזמן בו התרחש הטיול?).
  + מדריך הטיולים שייך למי שרכש אותו ללא הגבלת זמן, אך עדכניותו מוגבלת עד לזמן הוצאתו (בדומה למדריך טיולים מודפס) והוא יהיה משויך לחשבון של משתמש (מטייל) שנרשם לאתר.
* מה הצורך בשוק?
  + בשנים 2019 עד 2021 נרשמו 13.7 מיליון יציאות לחו"ל של ישראלים ([אסמכתא](https://www.cbs.gov.il/he/mediarelease/pages/2022/יציאות-ישראלים-לחול-בשנת-2021.aspx)). כאשר השנים 2020-2021 הן שנות חריגות בשל הגבלות הקורונה. [בקישור הזה](https://www.ynet.co.il/vacation/flights/article/sj3abhmfq) ניתן לראות כתבה עם היעדים הנחשקים על ידי הישראלים.
  + ברור שלא כלל הישראלים שיצאו לחו"ל יצרכו את המוצר ונדרש לערוך מחקר שוק יותר מקיף ומקצועי של אנשי שיווק כדי להעלות השערה בדבר היקף הצורך בשוק.
* מאיפה/ממי אני אשיג את הכסף?
  + מהבלוגרים – שיקבלו כספים מהמטיילים דרך האתר שיגזור עמלה.
  + מחברות התיירות – שיקבלו כספים מהמטיילים דרך האתר שיגזור עמלה + תשלום על פרסומות בהתאם למספר הצפיות. המטיילים שרכשו מדריך יקבלו קופון הנחה לטובת הזמנת שירותי תיירות ייעודיים דרך האתר.
* כמה כסף שווה המוצר? כמה כסף סביר שיהיו מוכנים לשלם תמורתו?
  + המוצר שווה עשרות שעות של מחקר, לכל הפחות, למי שמסוגל לחקור בעצמו. ישנם לקוחות שלא מסוגלים לחקור ברמה גבוהה על היעד שאליו הם מכוונים ולכן לכאורה מדובר בערך שלא ניתן לכימות עבורם.
  + לקוחות שטרם התנסו במערכת לא מחזיקים עדיין באמונה כי מדובר במוצר אמין ששווה לרכוש. לכן, כל אחד מהבלוגרים יצטרך לבחור 2 יעדים שהוא מוכן לתת גישה חופשית אליהם בחינם (להלן: "מדריכים בחינם").
  + האתר ייתן לכל משתמש אפשרות לקבל פעם אחת בלבד גישה חופשית למדריך מקצועי שלם בחינם מתוך המדריכים שהבלוגרים בחרו כמדריכים בחינם (יש איזור אישי לכל משתמש על בסיס מייל וטלפון).
  + גישה מלאה למדריכים נוספים תינתן בתשלום (להלן: "מדריכים בתשלום"). בצד זאת, תינתן גישה חופשית מוגבלת למדריכים בתשלום. גישה חופשית מוגבלת תיתן למטיילים את האפשרות לראות את תוכן העניינים, את ראשי הפרקים, את הכותרות השונות ואת הנושאים השונים במדריכים כאשר התוכן יוסתר בדרך כלשהי (גישה אליו תוכל להינתן רק בתשלום) (שיידעו על מה הוא לא מסתכלים – מה הם מחמיצים).
  + מי שיקבע את מחיר המוצר יהיו הבלוגרים באישור מנהל האתר. המחיר ינוע בטווח של עשרות שקלים עד מאות שקלים בודדות (50 ₪ עד 500 ₪).
  + העמלות של האתר:
    - מהבלוגרים – 20% + מע"מ.
    - מחברות התיירות –
      * פרסומות – צריך לבחון מה נהוג לגבי מספר צפיות (נדרשת התייעצות עם אנשי שיווק).
      * שיווק שותפים – בהתאם להסדרים פרטניים עם כל חברה וחברה.